kašeľ
Dobrý deň, chcela by som sa opytat či sa môže kombinovať Stoptussin sirup a ditustan kvapky a ak áno musí bytmedzi nimi nejaký rozostup ?
Dobrý deň,
ďakujeme za Vašu otázku.
Liek Stoptussin je určený na liečbu suchého, dráždivého a ťažko utíšiteľného kašľa pri ochoreniach horných a dolných dýchacích ciest. Zmierňuje dráždenie na kašeľ a zároveň skvapalňuje hlien prítomný v prieduškách, a tým uľahčuje jeho vykašliavanie.
Liek Ditustat patrí medzi nekodeínové antitusiká. Svojim pôsobením tlmí dráždivý kašeľ a priaznivo ovplyvňuje aj kašeľ alergického pôvodu. Silice z anízu a mäty piepornej podporujú jeho expektoračný (vykašliavací) účinok.
Vzhľadom na to, že obidva lieky sú určené primárne na liečbu suchého dráždivého kašľa, ich vzájomnú kombináciu neodporúčam. Vhodné je zvoliť jeden z uvedených liekov a v prípade nedostatočného účinku sa pre ďalší postup v liečbe obrátiť na lekára.
Prajem pekný zvyšok dňa.
S pozdravom
PharmDr. Veronika Kiabová